
27 మంది మృతి.. 100 మందికి గాయాలుబాగ్దాద్: ఇరాక్ రాజధాని బాగ్దాద్ బాంబు పేలుళ్లతో దద్దరిల్లింది. రెండు వేర్వేరు చోట్ల జరిగిన బాంబు దాడుల్లో కనీసం 27 మంది మరణించగా, మరో 100 మందికి పైగా గాయపడినట్టు భద్రత, వైద్య అధికారులు వెల్లడించారు. తొలుత సోమవారం అర్ధరాత్రి బాగ్దాద్లోని ఓ ఐస్ క్రీమ్ షాపు సమీపంలో ఆత్మాహుతి దాడి జరిగింది. ఈ ఘటనలో 16 మంది మరణించారు. ఆ తర్వాత మంగళవారం ఉదయం బాగ్దాద్లో ఓ ప్రధాన బ్రిడ్జి వద్ద కారు బాంబు పేలిన ఘటనలో మరో 11 మంది మరణించారు. ఆత్మాహుతి దాడికి బాధ్యత తమదేనని ఇస్లామిక్ స్టేట్ ఉగ్రవాద సంస్థ ప్రకటించింది. షీతే ముస్లింలను లక్ష్యంగా చేసుకుని ఆత్మాహుతి దళ సభ్యుడు పేలుడు పదార్థాలున్న వాహనాన్ని పేల్చుకుని దాడికి పాల్పడ్డాడు. ఆత్మాహుతి దళ సభ్యుడిని ఇరాక్ పౌరుడిగా గుర్తించారు. మృతుల్లో పిల్లలు, మహిళలు ఉన్నారు.

27 mandi mruti.. 100 mandiki gayalubagdad: irak rajadhani bagdad baambu paelullatho daddarillindi. rendu ververu chotla jarigina baambu daadullo kaneesam 27 mandi maraninchagaa, maro 100 mandiki paiga gayapadinattu bhadrata, vaidya adhikaarulu velladinchaaru. toluta somavaram ardharaatri bagdadloni oo ais cream shapu sameepamlo aatmaahuti daadi jarigindi. ee ghatanalo 16 mandi maraninchaaru. aa tarvaata mangalavaaram udayam bagdadlo oo pradhaana bridgi vadda kaaru baambu paelina ghatanalo maro 11 mandi maraninchaaru. aatmaahuti daadiki baadhyata tamadenani islamic state ugravaada samstha prakatinchindi. sheethe muslimlanu lakshyamgaa chesukuni aatmaahuti dala sabhyudu peludu padaarthaalunna vaahanaanni pelchukuni daadiki palpaddadu. aatmaahuti dala sabhyudini irak pourudigaa gurtinchaaru. mrutullo pillalu, mahilalu unnaaru.